زامات دارئے ۔۔۔۔۔۔۔۔۔۔۔۔۔۔۔ حرے مدار
پولکار: شعیب شاداب
حرءِ دونامی ئیں کرد است اَنت۔۔۔۔۔۔۔۔۔۔۔۔۔۔۔
حرءِ اوّلی کرد ایش اِنت کہ ۔۔۔۔۔۔۔۔۔۔۔۔۔۔۔۔حردراہیں کاراں کنت، پہ واہندءَ آپاں چہ دورءَ کاریتءُ لوگءُ ہلکءَ رسینیت۔۔۔۔۔۔۔۔۔۔۔۔ داناں دُرشگءَ بارتءُ پدا آرت اِش کنت ءُ گوں واہندءَ لوگءَ سراِش کنت۔۔۔۔۔۔۔۔۔۔۔۔۔۔۔ واہندحرءَ گاڑیءَ بندیتءُ پہ بارکشّیءَبارت ءُ وتی روچانی گوازینگءِ ہاترا زرّ کٹّیت۔۔۔۔۔۔۔۔۔۔۔۔۔۔۔۔۔!
چہ ملکءَ کاہ ءُ چہ کوہ دارو پیش ہم کاریت۔۔۔۔۔۔۔۔۔۔۔۔۔۔ہمے رنگءَ حروتی واہندءِ زندءِ مستریں مڈّی اِنت۔۔۔۔۔۔۔۔۔۔۔۔۔۔۔۔۔!
حرءِ دومی کرد ایش اِنت کہ۔۔۔۔۔۔۔۔۔۔۔۔۔۔۔۔برے برے لگت جنت واہندءِ ہم ہچ لحاظءَ نہ کنت۔۔۔۔۔۔۔۔۔۔۔۔۔۔حرءِ دگہ یک سِلّیں چیزے آئیءِ زنڈیں توار اِنت کہ وہدءُ بے وہدءَ دراہیں میتگءَ سرا زوریت ءُ وتی واہندءِ لوگءَ بگر تاںہمساہگاں درا ۔۔۔۔۔۔۔۔۔۔۔۔۔۔۔دورءُ درءِ مردماں ہم چہ وابءَ گڑین ایت۔۔۔۔۔۔۔۔۔۔۔۔۔۔۔ حرءِ دگہ سلّیں کردے ہمیش اِنت کہ ۔۔۔۔۔۔۔۔۔۔۔۔۔۔۔۔۔ وسّرا وت حاکانی تہا لاپ لیٹی وارت ءُ حاکشانی کنت ۔۔۔۔۔۔۔۔۔۔۔ لوگءِ مردمانی چمءُ دپاں چہ دنزءَ پُرّ کنت۔۔۔۔۔۔۔۔۔۔۔۔۔۔۔۔۔۔۔درستیں حر داروکیں کہولانی کسانءَ بگرچہ مزنیں مردم ہمے حبرءَ شرترپہم اَنت۔۔۔۔۔۔۔۔۔۔۔۔۔۔!
ہمے حسابءَ حرءِ دوکرداَنت۔۔۔۔۔۔۔۔۔۔۔۔۔۔۔۔۔۔۔
اولی کرد سکّ شرّ اِنت کہ ۔۔۔۔۔۔۔۔۔۔۔۔۔۔۔۔۔۔۔ جوانیں ساہدارے ءُ آمدنءِ وسیلہ اِنت۔
دومی بازیں کردے سکیں بدین اَنت کہ ۔۔۔۔۔۔۔۔۔۔۔۔۔ لگّت جنت۔۔۔۔۔۔۔۔۔۔۔۔۔ مردماں وابءَ نئیلیت۔۔۔۔۔۔۔۔۔۔۔۔۔۔۔۔۔ حاکشانی کنت۔۔۔۔۔۔۔۔۔۔۔۔۔۔۔۔۔۔!
اے بتلءِ ٹہینوکءَ دوکردءِ زماتءَ را حرے بستار داتگ۔
اگاں کسےءِ زامات شرّیں کردءِ واہند بیت۔۔۔۔۔۔۔۔۔۔۔۔۔۔۔۔۔۔ آئیءَ فائدگ دنت۔۔۔۔۔۔۔۔۔۔۔۔!
اگاں بدیں کردءِ واہند بیت گڑا دلگرانیءِ سوب جوڑ بیت۔۔۔۔۔۔۔۔۔۔۔۔۔۔۔۔۔۔!
پمیشکہ ۔۔۔۔۔۔۔۔۔۔۔۔۔۔۔۔۔۔۔۔۔۔۔ زامات دارئے ۔۔۔ حرّے مدار